Marike is vroeg Sondagoggend in ’n hospitaal in Bloemfontein opgeneem toe sy begin kraam en klein Roscoe is twintig voor nege die oggend met ’n keisersnee gebore.
Rilee, wat eers volgende week na Suid-Afrika sou reis, kon Maandagoggend by sy gesin aansluit ná hy van Engeland af gevlieg het. “Hy het so gesukkel om ’n vlug te kry dat hy eersteklas moes vlieg.”
Sy sê haar en Rilee se driejarige dogtertjie, Robyn, is net so opgewonde oor haar nuwe boetie. “Sy was saam met my skoonouers toe hulle vir Rilee op die lughawe gaan haal het en sy kon nie wag om haar nuwe boetie vir hom te wys nie.”